
1. Bevezetés 


Kétségek és kételyek össztűzében 


A TÁMOP 4.1.2.B.2-13. számú programja lehetővé tette, hogy végiggon- 
doljuk mindazokat a tapasztalatokat és ismereteket, amelyek az elmúlt évek- 
ben halmozódtak fel a hon- és a népismeret általános iskolai tanítása során, s 
ezek tükrében át-, illetve újragondoljuk lehetőségeinket. Milyen megújítási 
stratégiák kínálkoznak e tantárgy területén, illetve hogyan, miként lehetne az 
osztatlan tanárképzés során a stúdiumhoz szükséges diszciplináris és mód- 
szertani ismereteket hatékonyabban oktatni. 

Nem készítettünk reprezentatív felméréseket az eddigi tapasztalatokról, 
de nem kétséges, hogy előbb-utóbb szükség lesz erre. A szóbeli információk, 
benyomások és tapasztalatok sok tekintetben meggyőzőnek tűntek. Megfo- 
galmazott és olvasható koncepciónkat ennek tükrében fejtettük ki. 

Summásan úgy hangzik a vélekedés: a tárgy nem tetszik a diákoknak, s 
a tanítás során komoly fenntartásokat fogalmaztak meg a tanár kollégák is. 
Mindkét álláspontban közös, hogy egy olyan letünt, múlt világ képe bonta- 
kozik ki a kerettanterv alapján készült tankönyvekből, ami iszonytatóan tá- 
volinak tűnik a mai korosztályok számára, függetlenül attól, hogy a diákok 
város- vagy falulakók. Egy letűnt világ kultúrája lehet érdekes és vonzó, 
erre bizonyíték a tömegmédiumokban lévő programok számtalan változata 
(filmek, könyvek, videojátékok), de akkor azt ennek megfelelően kell in- 
terpretálni. Sok olyan kognitív ismerettel szembesülnek a diákok és a taná- 
rok, amelynek nem értik, nem tudják önmagán túl mi a haszna, (elfeledett 
szavak, kifejezések: butella, sublót, kanta, stb., amelyek ma már nem egy 


esetben mosolyfakasztóak). Vagy például a házépítési technikák gazdag s0- 

rát miért kell megismerni, (, falazatok típusai, , tetőszerkezetek" vagy a , ha- 
gyományos házépítés technikái", stb.). Ezen kérdésektől óriási szakadék 
választja el a mai Z generációt. Mindez sok esetben anakronizmusként hat. 

A kollégák körében nemcsak az okoz gondot, hogy az e téren meglévő 
kognitív ismereteik szerények, és végzettségük, szakpárjuk eltérő, ezért a ta- 
nítás során a hangsúlyok érdeklődési körüknek megfelelően máshová helye- 
ződnek. Másrészt az iskolai órarendben a heti egy órás tárgy hatékony taní- 
tása nagyon kétséges, hamar a tanár és diák érdeklődésének a perifériájára 
szorul. Ha abból indulunk ki, hogy minden tárgy oktatása más módszertant 
követ, akkor látni kell, a legtöbbjük korábbi képzésük során ilyen jellegű 
módszertani kurzusokon , nem esett" át. Ez a fajta bizonytalanság nyilván 
nyomot hagy a tárgy oktatásánál is. 

Ugyanakkor azt is tapasztaljunk, hogy nem csökken a népszerűsége a gye- 
rekek és a szülők számára tartott (népi) kézműves jellegű foglalkozásoknak 
(hétvégéknek, nyári táboroknak). Igaz, ezek kerete és tere nem az iskola, ha- 
nem a közművelődési és múzeumi intézmények, valamint a civil, egyházi 
szervezetek fórumai. S ezek bizonyos kompetenciák fejlesztése mellett in- 
kább a szabadidő színvonalas és ízléses eltöltését biztosítják, és sok tekintet- 
ben távol állnak az iskolai elvárások (kötelesség, tervezettség, ellenőrzés) 
rendszerétől. Ugyanez vonatkozik az ún. skanzen-kultúra rendezvényeire, 
ahol valóban néprajzosok, muzeológusok és közművelődési szakemberek 
közreműködésével vehetnek részt a látogatók a népi hagyományok megjele- 
nítésében. Itt lényeges a különbség az önkéntesség és a motiváltság tekinteté- 
ben, és ezeknek a rendezvényeknek más a szerepe, mint az iskolai tárgyaknak. 
Ezen a területen a múzeumpedagógia professzionalizálódása következtében 
lényegi és pozitív változások mentek végbe az elmúlt évtizedben, de ezek tar- 


talma nem minden esetben kapcsolódik a Hon- és népismeret témaköreihez. 


Feltétlenül szólni kell a rendszerváltást követően kibontakozó fesztivál ára- 
datról és hagyományőrző divatról, ahol alulmúlhatatlan színvonalon jelenik 
meg a népi kultúra gasztronómiai kínálata vásári giccsével és nem is rejtetten 
az alkoholizmust reklámozó magatartásával (bor-, sör- és pálinkafesztiválok). 

Azt sem szabad elfeledni, hogy a néprajz helyzetét, jövőjét illetően jól látható 
különbségek alakultak ki, és nemcsak az etnográfia és az antropológia (kulturá- 
lis, történeti) paradigma közti különbségre gondolunk, hanem arra a jól kitapint- 
ható generációs szakadékra is, amely a szakma művelőinek felfogása között lát- 
ható. A csendes generációkhoz tartozó mesterek, kutatók nemcsak a hagyomá- 
nyos paraszti társadalom vizsgálói, feltárói, leírói voltak, hanem nem egy eset- 
ben életük bizonyos szakaszát annak keretein belül élték le, így viszonyukat 
nemcsak a tudomány racionalitása határozta meg, hanem az erős érzelmi kötő- 
dés 15. A baby boom utáni nemzedékhez tartozó szakemberek számára már csak 
romjaiban létezett ez a kultúra, s raktárakban lapuló tárgyakat kellett, illetve le- 
hetett számba venni, a hang- és zenei archívumok feldolgozatlan bázisát illet 
áttanulmányozni, hogy a hiányzó monografikus összegzéseket elkészíthessék. 
Számukra talán fontosabbá vált ezen örökség, hagyaték, jövőbe átmenthető ele- 
meinek felkutatása; a környezettel szerencsésebb összhangot kialakító közös- 
ségi (pl. ártéri) gazdálkodás rendszerének a bemutatása, népszerűsítése. 

Az elmondottak alapján úgy gondoltuk, hogy még mielőtt az új típusú, ún. 
osztatlan tanárképzés évfolyamai elérkeznének a 7—8. szemeszterhez, célszerű 
átgondolni a történelemtanárok esetében a néprajzi képzés eddig kialakult rend- 
szerét és szerkezetét. Nemcsak azt érezzük feladatunknak, hogy az adott tudo- 
mányágat, szakterületet alaposabban megismertessük, hanem azt is, hogy na- 
gyobb hangsúlyt helyezzünk a tudástovábbadás technikájára, módszereire is, 
hogy azok ismeretei jobban megfeleljenek az adott korosztály életkori sajátos- 


ságainak. 


A történelemtanár képzés részeként értelmezzük a tárgyat, mert munka- 
erő-piaci szempontból szerencsésebb, ha jelen szerkezetben ehhez a stúdi- 
umhoz kapcsolódik a képzés ott, ahol nincs önálló néprajzos, vagy 
kultúrantropológus képzés. A néprajztanárok számára nem tudja biztosítani 
a kötelező iskolai óraszámot a mai oktatásirányítás, komoly elhelyezkedési 
nehézségeik akadnának a kollégáknak. Ezért szeretnénk, ha a tanári tovább- 
képzés területén nagyobb szerepet kapna e stúdium. Terveink között szerepel 
— szakemberek, gyakorló kutató-oktató néprajzosok bevonásával — a tanári 
továbbképzés anyagának a kidolgozására is, mind diszciplináris, mind meto- 
dikai téren. Úgy gondoljuk, ezek a törekvések arra mindenképpen jók, hogy 
segítsék a közoktatás esetlegesen meglévő hiátusainak az eltüntetését, és ke- 
ressék az előbbre lépés útját, mikéntjét. Törekvéseink, elképzeléseink sok 
helyütt találkoznak a múzeumpedagógia megújulásának tendenciájával, bár 
lehetőségeink és az elvárásaink számtalan tekintetben mások, de talán lehet 
úgy integrálni más területek tapasztalatait, hogy ezzel ne gyengítsék, hanem 
erősítsék egymást. 

A jelzett anyagot egyszerre tartjuk vitaanyagnak és kísérletnek, ami to- 


vábbfejlesztve módszertani könyvvé formálandó. 

2. Útban az iskolai diszciplína felé 


Amióta rendszeres történelemoktatás zajlik magyarhonban, azóta tanítanak 
népismereti forgácsokat, posztulátumokat is. Lehet (volt 15) vita tárgya, hogy 
mekkora óraszámban és milyen színvonalon történt ez, miként az is, hogy e 
folyamatban milyen szerepet játszott a tantervi előírás, a tananyag szerkezete, 
valamint az oktató tanár személye és a forgalomban lévő tankönyvek minő- 
sége. Aki belelapoz a Hármas kis-tükörbe, annak egyből szemet szúr egy Ovi- 
dius metafora: ,, Nem tudom én: minémű édesség vonja az embert,/ Hogy Szü- 
lőföldjét el ne felejtse soha. " (Hármas Kis-tükör: 1848:1) Az írás-olvasás meg- 
tanításában kulcsszerepet játszott nemcsak a falusi, de a városi iskolákban is a 
hétköznapok világát tükröző környezet bemutatása, megismertetése, aminek 
segítségével a gyermekeket megtanították a betűvetésre. Igaz, ebben nagyobb 
szerepe volt a pedagógiai, módszertani megfontolásoknak, mint magának a 
még csak csíraállapotban lévő néprajztudománynak. 

Magyarországon a millenniumi korszak nemzetépítési politikája állította 
előtérbe a népi kultúrát, azon belül a népművészet és a folklór világa kapott 
kitüntetett szerepet. Ahhoz, hogy iskolai diszciplínává váljon e tudományte- 
rület, előbb az egyetemi campusokat kellett meghódítania, hogy szilárd bá- 
zisa és szakemberképző hada legyen. A folyamat a kolozsvári egyetemen 
vette kezdetét, majd értelemszerűen Szegeden folytatódott, hogy a harmincas 
években Győrffy István — sok néprajzos szellemi iránytűje is — katedrát kap- 
hasson a fővárosban. Ezzel párhuzamosan a hivatalos keresztény-konzerva- 
tív-nacionalizmus és a formálódó népi mozgalom jóvoltából a népi kultúra 


ápolása (miközben a nép politikai legitimációs elemmé vált), egyre nagyobb 

népszerűségre tett szert az országban. Számtalan civil szervezet, mozgalom 
és iskolán kívüli népművelési forma vállalta fel a népi hagyományok , auten- 
tikus" megőrzését, feltárását és fejlesztését. 

Az 1930-as évektől a népies vonalat hirdető Gömbös-éra kultuszminisz- 
tere idején vetődött fel — 1918 után ismét — a néprajz tantárgyként való be- 
emelése a magyar közoktatásba. Végül a gimnáziumok földrajzi tantárgyába 
implikálták a néprajzi ismereteket, majd ezt a megoldást alkalmazták az öt- 
venes években is. Természetesen a tanítóképzősök tananyagában továbbra is 
komoly szerepet kapott a népi kultúra tanítása, valamint a második világhá- 
ború után bizonyos iskolatípusokban (mezőgazdasági szakiskolák) jelent 
meg ez a curriculum. Összességében maradt az alapképlet: diaszporikus for- 
mában volt jelen különböző tantárgyi programokban a néprajzi tananyag, an- 
nak is elsősorban folklorista elemei. (Paládi—Kovács 1998) 

Az ötvenes évekre aztán négyre emelkedett a néprajzi tanszékek száma a 
honi egyetemeken, és kialakult a tanszékek, múzeumok és intézetek hármas- 
sága, amire később is támaszkodhatott a szakma. A népi hagyományok ápo- 
lása is kapott állami támogatást, de a közoktatásban továbbra is csak más 
tárgyakban integrálva jelentek meg a néprajzi információk, (rajz, ének, iro- 
dalom, nyelvtan, földrajz, történelem). Az ötvenes évektől egyrészt támoga- 
tásban részesültek a néprajzos diák-gyüűjtömunkák, pályázatok, s ezzel töb- 
bekben sikerült is az érdeklődést a téma iránt, ugyanakkor a hagyományos, 
vallásos, paraszti kultúra politikai célpontjává vált az iparosítást és a moder- 
nizációt zászlajára tűző erőszakos ateista szocialista politikai kurzusnak. 

Új színfoltot jelentett a honismereti mozgalom széleskörűvé válása és fel- 
futtatása a hatvanas évek elejétől. A konszolidáló Kádár-rendszerben a Ha- 
zafias Népfront zászlaja és politikai ellenőrzése alatt tartott mozgalom a pat- 


riotizmus szellemében öntevékeny társadalmi mozgalomként jelent meg, 

ahol a népi gondolatnak egykor elkötelezett személyek kaptak értelmes cse- 
lekvési teret. Hamar találkozott a mozgalom az iskolai elvárásokkal, és sorra 
jöttek létre különféle hagyományőrző egyesületek és szakkörök, amelyekben 
a résztvevők elsajátították a tudományos (néprajzi, nyelvjárási) gyüjtőmunka 
alapjait, az anyagfeldolgozás metódusát, valamint a reprezentáció alapforté- 
lyait. Az amatőröket összefogó egyesületek jól kiegészítették a profi gyüjtök 
munkáját, és megfelelő alapot adtak az igényes ismeretterjesztéshez. Az is- 
kolákban ez a folyamat tanárfüggőnek bizonyult, annak minden előnyével és 
hátrányával. Egyik oldalon az iskolai tradíciókra épülő tervezettség és szer- 
vezettség, a másikon a tanulói önkéntesség miatt sokak számára adott ez ma- 
radandó emlékeket. A korabeli emlékezetpolitikai eseményekhez kapcsolódó 
koncentrált gyűjtések (falukrónikák, életmódkutatások) nélkül szerényebb 
lenne a hazai néprajztudomány. 

Utóbb közművelődési intézmények vették át e folyamat vezérlését, és biz- 
tosították a szűkös pénzügyi alapokat, s egyben teret és szakmai feltételeket 
adtak a népi kismesterséget ápoló fiataloknak. A honismereti kutatás lapja az 
1974-től megjelenő Honismereti Híradó, majd Honismeret volt. Így fogal- 
mazták meg a néprajzi ismeretek gyűjtését és továbbadó honismereti mozga- 
lom patrióta credóját. , A hazafiság, a hazaszeretet értelmi és érzelmi kötődés 
a honhoz. Tettekben, alkotó munkában, magatartásban nyilvánul meg. Tuda- 
tosságát erősíti a szülőföldnek, a lakó- és munkahelynek, a népnek, a nép 
kultúrájának, a munkásosztály társadalmi rendjének, a szocializmus építésé- 
nek egyre szélesedő egyre teljesebb megismerése." (Töltési — Novák 1974. 3.) 

A hetvenes években a hagyományos népi életmód zsugorodásával — nem 
minden politikai felhang nélkül — új lendületet vett a városi fiatalság körében 
ennek a kultúrának a mélyebb megismerési szándéka, ilyennek tekinthető pl. 


a táncház mozgalom. A formálódó érdeklődést nem minden esetben tudták 

a szaktudomány képviselői kielégíteni, de a keresleti oldalon lényeges el- 
mozdulás mutatkozott. Kísérletek történtek fakultatív jelleggel a stúdium kö- 
zépiskolai meghonosítására is, de jóval eredményesebbnek és szerencsésebb- 
nek tűnt az iskolai tanórán kívüli foglalkozások rendszere. Már ekkor meg- 
jelent a helytörténet tanításának az a modellje, ahol a történelem anyagba 
építették be a honismeretet. 

A nyolcvanas évek második felében a széteső államszocialista rezsim és 
az elbizonytalanodó közoktatás-irányítás gyengeségét ügyesen kihasználták 
a különböző szakmai lobbik és hálózatok, amit eddig nem tudtak elérni azt 
most , kijárták". Újabb egyetemeken kezdődött meg a néprajzi tanszékek ex- 
panziója. Ezt nem elsősorban a társadalmi igények kényszerítették ki, hanem 
inkább a személyes és szakmai érdekek. A biztató folyamatnak nagy reményt 
adott, hogy az Antall-kormány oktatásügyi minisztere néprajzosként ismert 
szorgalmazója volt a népismereti stúdium beemelésének a közoktatás rend- 
szerébe. Az akkor zajló közoktatási, alaptantervi vitának azonban kétségte- 
lenül nem ez volt a kardinális kérdése. 

Ágh Zsófia — aki 12 évfolyamos néprajzos tantervet is készített — egy kü- 
lön útmutatóban taglalta, hogy milyen érvek miatt kell/szükséges bevezetni 
a néprajzot a közoktatásba. Argumentációja meglehetősen szerényre és fog- 
híjasra sikeredett. Nemcsak azt hangsúlyozta, hogy ez szerves része a mű- 
veltségnek, hanem ,, ... mert identitástudat nélkül nincs kiegyensúlyozott sze- 
mélyiség, megzavarodott, értékvesztett és helyüket nem találó fiatalokkal pe- 
dig nincs kiegyensúlyozott, életképes társadalom. Identitásunkat a magyar 
kultúra történetében találhatjuk meg, ennek pedig szerves, letagadhatatlan 


része a magyar paraszti kultúra története. " (Ágh 1993:6) Az ilyenfajta érve- 

lés teljes mértékig megfelelne éppúgy a művelődés-, vagy kultúrtörténeti tan- 
tárgy tanításának, mint a társadalomismeretnek. Az identitásra történő hivat- 
kozás később is fontos szerepet kapott az érvek tengerében. 

Ennél talán szerencsésebbnek mutatkozott Tarján Gábor programja, aki a 
személyiségfejlesztést állította középpontba, amihez a magyar népi kultúra 
öröksége adott egyfajta muníciót. (Baloghné 2002: 102—103) 

Később is a szóvirágok végtelenített sora olvasható ez ügyben és nem ra- 
cionális érvek gazdag tára. A program kezdeményezői elég hamar védekező 
pozícióba kerültek, ami lényegesen csökkentette argumentumaiknak súlyát, 
és a tantárgy jogosságának szükségességét. A néphagyomány felértékelődése 
nem vezet nacionalizmushoz; a múlt felértékelődése nem a romantikus nosz- 
talgiát, az idő visszaforgatását és a haladás-ellenességet szolgálja, — írta az 
egykori miniszter — és harmadsorban a néphagyomány kultusza nem akadá- 
lyozza meg az új egyetemes, közművelődés létrejöttét, az új formák kialaku- 
lását. (Andrásfalvy 2004) 

A kezdeményezők úgy vélték, hogy a tárgy révén majd elérik az ,, olyan 
értelmiségi (pedagógusi) viszonyulást nemzeti kultúránkhoz, amely képes ki- 
állni szélsőséges politikai támadásokat is, s példája a toleranciának, a nyi- 
tottságnak és a másságot is megérteni tudásnak. " (Ágh 1993:6) Az, hogy az 
idegengyűlölet elleni harc egyik hatékony eszköze, ellenszere lehet e stú- 
dium, ma sem tűnik szakmai szempontból meggyőzőnek, éppúgy, mint ,a 
magyar kultúra mindig befogadó volt", és egyéb hasonló közhelyszerű meg- 
fogalmazások. A parasztságnak és a közkultúrát hordozó polgárságnak szé- 
leskörű kapcsolata volt a szomszéd népekkel, ami garanciája volt a toleran- 


ciának — nos ezek cáfolatát könnyen tudja a történettudomány prezentálni. 

A végtelenek tűnő zajos szakmai vita és hosszú politikai vajúdás után lét- 
rejött Nemzeti Alaptanterv (1995) ebből a szempontból némi fordulatot ered- 
ményezett. A műveltségek közös követelményei között hat területet jelölt 
meg: a hon- és népismeretet, kapcsolódás Európához és a nagyvilághoz, a 
környezeti nevelést, a kommunikációs kultúrát, a testi és lelki egészséget, és 
a pályaorientációt. Az első helyre a hon és népismeret került, ami természe- 
tesen nem azt jelentette, hogy egy ilyen nevű tárgy jelenik meg a közoktatás- 
ban, inkább azt jelentette, hogy továbbra is szétszórtan lesz jelen a különböző 
műveltségi területeken, miként eddig is. Az elvárást a dokumentum ezzel 
kapcsolatosan így rögzítette: , A hon- és népismeret segítse elő harmonikus 
kapcsolat kialakítását a természeti és társadalmi környezettel. Alapozza meg 
a nemzettudatot, mélyítse el a nemzeti önismeretet, a hazaszereteted, ösztö- 
nözzön a szűkebb és tágabb környezet történelmi, kulturális és vallási emlé- 
keinek, hagyományainak feltárására, ápolására. Késztessen az ezekért vég- 
zett egyéni és közösségi tevékenységre. " (NAT 1995:11) A gondolat nem lé- 
pett túl a silány nevelési közhelyeken. Erre az apróságra kevesen figyeltek, 
hisz a NAT viharos bevezetése más területeken komolyabb változást és na- 
gyobb kihívást hozott, illetve tartogatott. 

Az ember és társadalom műveltségterületet olyan alrészekre bontották, 
mint a társadalmi ismeretek; a társadalmi, állampolgári és gazdasági ismere- 
tek; a történelem; valamint az emberismeret. Az utóbbi főként a biológiai, 
lélektani és szociológiai jellemzőkre fókuszált, ahol az útmutató szerint az 
ember a társadalommal, a termeléssel és a szellemmel került bonyolult vi- 
szonyba (Ssic!). Itt sem termett sok babér a néprajzosok számára. 

A , területek" nem szóltak a tantárgyakról, csak műveltség tartalmakról, 
ott sem évfolyami szinten tárgyalták az elvárásokat, hanem idő-intervallu- 


mokban gondolkodtak és a követelmények minimumáról szóltak, a kiala- 

kított szisztéma nem volt adekvát az iskolaszerkezettel. A , nagy elvek" 
aprópénzre váltása, lefordítása a gyakorlat nyelvére a helyi tantervekben 
és a pedagógiai programokban öltött volna testet. De a kötelezően előírt, 
központi tantervi elvárások világában edződött pedagógustársadalom 
szakmailag sem volt olyan helyzetben, hogy képes legyen tömegével e ki- 
hívásoknak megfelelni, s dönteni bizonyos tantárgyak megszüntetéséről. 
Így csak idő és kormányváltás kérdése volt, hogy új szabályozással ren- 
dezzék a problémát. Az új elemet kerettantervnek nevezték, ezzel a szám- 
talan sebből vérző NAT eredeti szellemisége megszűnt, nyugdíjaztatott. 
(Báthory 2001) 

A NAT megjelenését követően került sor az egyik legfontosabb országos 
konferenciára 1996 októberében Budapesten, Hon- és népismeret, néphagyo- 
mány az oktató-, nevelőmunkában címmel. Az ott elhangzott előadások talán 
jól tükrözték a néprajz oktatásának a helyzetét a magyar köz- és felsőoktatás 
rendszerében, ilyen értelemben egyfajta korlenyomatnak is tekinthető, de 
nem érezhető belőle a nagy fordulat, a konszenzualitáson alapuló nyomás- 
gyakorlás a tárgy bevezetését illetően, még akkor sem, ha egyes területeken 
— különösen az egyetemi oktatás terén — megjelent ilyen típusú elvárás. 
(Raffai Judit 1998, Hon 1998) 

A több mint kétszáz szakember bevonásával és szakmapolitikai testületek 
jóváhagyásával megszületett — típusát tekintve magtanterv — kerettanterv a 
közoktatás új tartalmi szabályozóeszközeként jelent meg, ami garantálta az 
iskolák közötti átjárhatóságot. A szabályozás a meglévő iskolaszerkezethez 
igazodott, az iskolafokozatokban és iskolatípusokban megfogalmazta a ne- 
velési-oktatási célrendszert, a tantárgyi struktúrákat, a kötelező és közös kö- 
vetelményeket, valamint az óraszámokat. Világosan beszélt a kötelező tár- 


gyakról, de lehetőséget adott évfolyamonként és iskolatípusonként szabadon 

választható stúdiumokra is. Az alapfokú oktatási rendszerbe bekerült más 
tárgyakkal együtt a Hon- és népismeret is, méghozzá 5. és 6. évfolyamon, 
mindkét esetben 18-18 órát biztosítva a tárgynak. (Természetesen a jogsza- 
bály a nemzetiségi iskolákban másképp szabályozta ezt a területet.) (Keret- 
tanterv 2000) 

A jogszabály két modulról beszélt (A-ról, illetve B-ről), a rendelkezésre 
álló éves időkeret nagyon szerénynek tűnt. Mindenesetre a döntés beindította 
az akkor még plurális tankönyvpiaci szereplőket, és rövid időn belül a köve- 
telményeket tartalmazó tankönyvek és munkafüzetek is megjelentek a piacon. 

A szabályozás lehetőséget adott akár az , A", (az ún. hagyományismereti) 
modul vagy a , B" modul (ún. magyar nyelvterület födrajzi1-néprajzi-nyelvjá- 
rási tájegységei) beépítésére is a helyi tantervbe. 

Az , A" modul legfőbb rendezőelve a hagyományismeret, amelynek célja 
a 19. század végén és a 20. század első felében élt gazdálkodó parasztcsalád 
életének a megismerése. ,, A természetközelben élő, a természetet tisztelő, azt 
felhasználó és nem kihasználó paraszti életmód értékeinek bemutatása. A 
szűkebb szülőföld hagyományainak alaposabb ismeretén keresztül a haza- 
szeretet megerősítése, olyan egészséges identitástudat kialakítása, amely pá- 
tosz és túlzó romantika nélkül tanítja meg nemzeti örökségünket megbe- 
csülni, szeretni és tisztelni. " (Kerettanterv 2000) 

Az új tantárgy , B" modulja alapjaiban régiójuk, de főként a magyar 
nyelvterület födrajzi-néprajzi-nyelvjárási tájegységeinek a megismerésére 
koncentrált. ,, 4 néphagyományok iránti érdeklődés felkeltésével segítse elő 
olyan tanulói magatartás kialakítását, amelynek lényeges eleme a hagyo- 
mányőrzés, népi kultúránk, nemzeti értékeink és a nyelvjárások megbecsti- 
lése. Fedezze fel a tanuló, hogy a nemzedékeken át létrehozott közösségi 


hagyomány összeköt a múlttal, és segíti a jelenben való eligazodást, hiszen 

az emberiség évszázadok óta felhalmozódott tapasztalatai a legegyszerűbb 
és éppen ezért a legfontosabb mindennapi kérdésekre adott gyakorlati vá- 
laszok tárháza. " (Kerettanterv 2000) 

Mindkét modul fő erénye a tanulói aktivitásra való építés, illetve ennek 
folyamatos szorgalmazása, az ötletek kavalkádja, a gyűjtömunkák preferá- 
lása, a drcramatizálás népszerűsítése, valamint a tömnegkommunikáció és a mo- 
dern informatika eszközeinek a beemelése a képzésbe. Hasonlóképpen sze- 
rencsés a néphagyományok megismerését és megtanulását, a folklóralkotá- 
sok felidézését szorgalmazó elképzelések (népdalok, balladák, mesék, szo- 
kásszövegek) sokasága, de a rendelkezésre álló időkeret erre nem biztosított. 

A fő gondot részben elméleti tisztázatlanságok, részben generációs, va- 
lamint kognitív jellegű problémák adják. A hagyományismeretre építő mo- 
dul esetében a szakemberek olyan falura gondoltak, amely ma már nyo- 
mokban sem lelhető fel. A városokban tanuló diákok helyismereti tudása 
és anyaggyűjtése nem kerülhet szinkronba a kognitív elvárásban megfogal- 
mazott tárgyi anyagokkal: vagy a gyűjtőmunkára épített rendszer működik, 
vagy az archetípusú falusi világ megismertetése. Itt egyszerűen a tantárgyi 
címek kerültek ellentmondásba: a honismeret és a népismeret korántsem 
ugyanazt jelenti egy városi, vagy városiasodott településen élő számára. Itt 
magával az egész elképzelt hagyománnyal gond van, mert ami nincs (vagy 
izzadságszagúan állítódik elő), azt nem célszerű hagyománynak nevezni. 
Úgy tűnik, hogy a koncepcióban kitapintható egy generációs szakadék, a 
tanulóifjúságnak, illetve az ő nagyszüleiknek nem olyan élményeik, imp- 
resszióik vannak/voltak a falvakról (ha feltételezzük, hogy onnét származ- 
tak), mint amit a tanterv anyagának írói vizionáltak. Ez az ő esetükben in- 
kább a dédszülőké, így ami (kutatás, gyüjtőmunka, stb.) erre épül, az a leg- 


több esetben zsákutca. 

Kognitív szempontból nagyon kétséges elemek kerültek a követelmény- 
oldalra, sikerült olyan idilli világot teremteni a magyar paraszti társadalom- 
ról, kultúráról, ami ellentétes a kutatási eredményekkel. Pl. a társadalmi 
fragmentációról nem akarnak szólni, a cselédség létéről, a mélyszegény- 
ségről, a migrációról és az emigrációról, (ami mégis ezt a környezetet , érin- 
tette"), vagy arról a folyamatos állami (egyházi) beavatkozásról, ami állan- 
dóan formálta az itt lévők világképét, kultúráját. Sikerült egy olyan időn 
kívüli, változásokat nem mutató pillanatképet teremteni a parasztságról, 
amilyen az sohasem volt. Érdemes lenne az anyagi, szellemi (folklór) és 
társadalmi néprajz arányait újragondolni. Addig is az egymásnak ellent- 
mondó , források" megadásával, közlésével lehetne a helyzet bonyolultsá- 
gát érzékeltetni, és gondolkodásra ösztönözni. 

A helyismeret tanításának megmaradt az a gyakorlata, hogy a történelem 
tantárgyba (bizonyos szakaszokhoz kapcsolódva) építették be, ügyelve a 
genius locira. A kardinális kérdést itt a terjedelem, a csomópontok, az idő 
és az eszközlehetőségek jelentették. (Foki 2002) 

A NAT-ban és a kerettantervben megfogalmazott folyamatokkal kevésbé 
tudott/akart lépést tartani a felsőoktatási képzés, és kevés helyen történt meg 
az elvárásoknak megfelelő átállás. Általában maradtak azok a megoldások, 
technikák, amelyek a kilencvenes években jellemezték a rendszert. Azon 
egyetemeknél, ahol működött néprajzi tanszék, ott ők végezték a képzés 
szakmai részét, míg a főiskolákon a néprajz oktatása továbbra is hármas célt 
szolgált. Egyrészt, mint a történelemhez kötődő segédtudomány alaposabb 
megismerését, másrészt a további önművelődéshez megbízható szakmai ala- 
pokat megadni, harmadsorban a téma iránt érdeklődök számára további le- 


hetőséget biztosítani. A tárgyhoz kapcsolódtak múzeumi programok is. Mi- 

vel a hon- és népismeret kevés óraszámú és nem minden iskolában oktatott 
tárgy volt, ezért különösebb indokoltsága nem volt a kialakult rendszer meg- 
változtatásának. 

Az 2006-tól bevezetett bolognai rendszer, a maga osztott tanári sziszté- 
májával sokak szerint ártott a tanárképzés rendszerének. Nem az egységes 
pedagógiai módszertani képzés kialakításában, hanem abban, hogy gyengí- 
tette a tanári pálya népszerűségét és a hallgatók motiváltságát az alapképzé- 
seken (BA). A félelmet jól érzékeltette — az összes felsőoktatási intézmény- 
ben — a tanári mesterképzésre jelentkezők arányszámai. 

A nemzeti együttműködési rendszere visszaállította az osztatlan tanárkép- 
zés szisztémáját, egyben ismét különválasztotta az általános iskolai és közép- 
iskolai tanárképzést. A NAT újrafogalmazásával, az új tanterv bevezetésével 
(2012) alakul ki a mai alaphelyzet, aminek a lényege, hogy az általános is- 
kolában az 5. évfolyamon tanulják a diákok a hon- és népismeret nevű tár- 
gyat, méghozzá heti egy órában. A jogszabályban a következőképpen fogal- 
mazták meg a tantervi elvárásokat. ,, A tanítás során — pedagógiai és néprajzi 
szempontok szerint kiválasztott hon- és népismereti, néprajzi forrásanyagok 
felhasználásával — minél több lehetőséget kell teremteni a néphagyományok 
élményszerű megismerésére. Törekedni kell a tanulók cselekvő és alkotó 
részvételére a tanulás során, hogy az érzékelésen, észlelésen, élményeken ke- 
resztül jussanak el az elvontabb ismeretekig, az összefüggések meglátásáig. " 
(Kerettanterv 2012) Az más kérdés, hogy a folytatni kívánt hagyományok a 
legtöbb esetben újraindított, és az eredeti környezetéből kiszakított dolgokat 
jelentenek lényegében művi képződményt eredményezve. A program vilá- 


gosan szól a népismereti és néprajzi forrásokról és elemekről. 

, A hon- és népismeret tartalmazza népünk kulturális örökségére legin- 
kább jellemző sajátosságokat, nemzeti kultúránk nagy múltú elemeit, a ma- 
gyar néphagyományt. Teret biztosít azoknak az élményszerű egyéni és közös- 
ségi tevékenységeknek, amelyek a család, az otthon, a lakóhely, a szülőföld, 
a haza és népei megbecsüléséhez, velük való azonosuláshoz vezetnek. Segíti 
az egyéni, családi, közösségi, nemzeti azonosságtudat kialakítását. Megala- 
pozza és áthatja a különböző műveltségi területeket. Rendszerezett ismeret- 
anyagként pedig lehetőséget teremt a magyar népi kultúra értékein keresztül 
a saját és a különböző kultúrák, a környezet értékeit megbecsülő és védő ma- 
gatartás, illetve a szociális érzékenység kialakítására. 

A tanulók felfedezik, hogy a nemzedékeken át létrehozott közösségi hagyo- 
mány összeköti őket a múlttal és segít nekik eligazodni a jelenben. Felisme- 
rik, hogy az emberiség évezredek óta felhalmozódott tapasztalatai a legegy- 
szerűbb, és éppen ezért a legfontosabb mindennapi kérdésekre adott gyakor- 
lati válaszok tárháza. Megértik a tanulók, hogy a néphagyomány az általános 
emberi értékek hordozója, ezért ismerete az általános műveltséghez is szük- 
séges. 

A tantárgy megalapozza a tanulók nemzeti önismeretét, nemzettudatát, a 
tevékeny hazaszeretetet. Tudatosítja a tanulókban, hogy először minden nép- 
nek a saját hagyományát, nemzeti értékeit kell megismernie, hogy azután má- 
sokét is, a nemzetiségek, a szomszéd- és rokonnépek, a világ többi népének 
kultúráját, az egyetemes értékeket, a köztük lévő kölcsönhatást is megért- 
hesse. Ösztönöz a szűkebb és tágabb szülőföld, a magyar nyelvterület hagyo- 
mányainak és történelmi emlékeinek felfedezésére, a még emlékezetből fel- 
idézhető, vagy a még élő néphagyományok gyűjtésére. Bővíti a tanulók mű- 
velődéstörténeti ismereteit, a hagyományőrzést, népi kultúránk, nemzeti ér- 


tékeink megbecsülését. Értékrendjével hozzájárul a tanulók értelmi, érzelmi, 

etikai és esztétikai neveléséhez, a természettel való harmonikus kapcsolatuk 
kialakításához és a társadalomba való beilleszkedésükhöz. " (Kerettanterv 
2012) Úgy tűnhet a mondat végére pont került, a fakultatív jelleget felváltotta 
a kötelezettség, a féléves időtartamot az éves 32 órás tárgy. 

Ahhoz képest, hogy lassan egy évszázados múltra tekintett vissza (Ma- 
gyar Néprajzi Társaság — 1918) az a törekvés, hogy a néprajz a magyar köz- 
oktatás szerves részévé váljon, méghozzá önálló tantárgy formájában, úgy 
tűnik felkészületlenül érte a szakmát a , siker", vagy pontosabban ez a kérdés 
kevesek szívügye lett. A nyomós érvek évtizedeken keresztül nem szaporod- 
tak, nem újultak meg, miként az a háttérbázis sem, amire alapozva megbíz- 
ható módon lehet egy iskolai tantárgyat eredményesen tanítani. 

Peter Burke angol történész legendás művében, amelyben a kora újkori 
népi kultúra helyzetét vizsgálta Európában, így írt. ,, 4 u. köznépree, a 3), népcc 
a 18. század végén, a 19. század elején került az európai értelmiség érdeklő- 
désének homlokterébe, amikor a hagyományos népi kultúra már éppen 
eltűnőfélben volt." (Burke 1991:17) Sok tekintetben hasonlót érezhetünk a 
népismeret tantárggyá válását illetően, akkor vált iskolai curriculummá, ami- 
kor ez a világ nemcsak összezsugorodott, hanem egyszerűen eltűnt, legalább 
is lényegesen megváltozott, átalakult, még ha nyomaiban foltszerűen még 
látható is, pl. Erdélyben, Csángóföldön. Amit ma tapasztalnak a diákok ma- 
guk körül, az civilizációs távolságban van attól, ami az iskolai tankönyvek 
lapjaiból kiolvasható, ilyen értelemben ez maga a múlt. 

Mindez álláspontunk szerint azzal magyarázható, hogy a tárgy tartalmi 
lényegéről hiányzott az értelmes, szakmai vita. Az érvek silány jelszavak ma- 
radtak, mint pl. a történelem az élet tanítómestere szintű üres és hamis köz- 
helyek. A népismeret fogalmát Andrásfalvy Bertalan az alábbiakban adta 


meg: ,, a hazai néprajz etnográfia azon ága, mely a saját nép és népi környe- 

zet tanulmányozását helyezi középpontba. Mélységet és világméretű távlat- 
hoz adhat ehhez az etnológia, a széles értelemben vett embertan — antropo- 
lógia, mely az emberi társadalom és művelődés alapvető szerveződését és 
műveltségét veszi számba az egész Földön és világtörténeti mélységben. A 
helyi társadalom, a nemzet számára azonban fontosabb a hazai népismeret, 
amelyet azonban sokszor ért a vád, hogy romantikus, nacionalista, elfo- 
gult. (Andrásfalvy 2004:107) 

A nemzetközi - elsősorban a magyarra oly nagy hatással lévő német szak- 
irodalom — már évtizedekkel korábban szakított azzal az elméleti tendenciá- 
val, miszerint a néprajz érdeklődését a parasztságra vagy netán a vidéki né- 
pességre korlátozza, még akkor is, ha a nagy- vagy kisvárosi élettel foglal- 
kozó néprajzi munkák elméleti alapjai nagyon is szerénynek maradtak. 
(Bausinger 1995) Ha a népi világon nem egy időtlen eszmeiséget illik érteni, 
hanem az egyszerű nép valódi szellemi és materiális világát, akkor ez a világ 
a történetiség területéhez kapcsolódik, ahol a viselkedésmódokból és a kul- 
turális javak kölcsönhatásának kutatásából jobban megismerjük a minden- 
kori életszférákat. A paraszti kultúra semmiféle megnyilvánulásait nem lehet 
a társadalom teljes kulturális készletétől elvonatkoztatva elemezni. 
(Bausinger 1995) 

Mélyebb szakmai vitát és tisztázást igényelne a haza, a hon, a honismeret 
fogalma is, és ezek után lenne célszerű a tartalmat újragondolni. Lásd a hon- 
ismereti irodalommal kapcsolatos dilemmákat. (Pejin 2008.) 

Hasonlóképpen elmaradt a tisztázó vita arról is, hogy mit is kell érteni né- 
pen, illetve hogy a különböző szakemberek mit értettek e fogalom alatt. (Lásd 
erről: Múltunk jövője. Szabadelvűek a népi kultúráról 1993.) Ezt nem lehet 


mindig a bonyolult és komplex szavak mögé rejteni. A Magyar Néprajzi Le- 


eze, 

László így fogalmazta meg: ,, I. a köznyelvben általában az azonos nyelvet 
beszélők közössége, ill. egy ország, vidék, táj, város, község, ház lakóinak ösz- 
szessége, — 2. történetileg változó társadalmi-politikai kategória, melybe első- 
sorban a kétkezi dolgozó osztályok és rétegek tömegei tartoznak. Az osztály- 
társadalmakban a nép a kizsákmányolt és elnyomott osztályokat jelenti, szem- 
ben az uralkodó osztályokkal. Bizonyos történeti periódusokban a néphez tar- 
toznak a társadalmi haladást elősegítő más osztályok és rétegek is, pl. a feu- 
dalizmusban a feltörekvő polgárság; — 3. a törzs és a nemzet között álló 
prenacionális társadalmi alakulat, amely nem azonos a nemzettel, de létrejö- 
hetnek benne a nemzetté válás alapjai és feltételei; — 4. a kapitalizmust meg- 
előző osztálytársadalmak tradicionális kultúrájú dolgozó tömegei. " (Magyar 
Néprajzi Lexikon 3. 1980:711). A definíción érezni a kor szellemét és ideoló- 
giáját, de úgy tűnik, hogy az a népfogalom, amit a kerettanterv és a forgalomba 
hozott tankönyvek indirekt módon közvetítenek, ma sem lépte túl a herderi és 
a vischeri esztétikában olvasható paradigmákat. Az előbbi a civilizációt kriti- 
zálva kutatott a kulturális eredetiség és hitelesség után, és úgy gondolta, hogy 
e tulajdonságokat az egyszerű népben és annak hagyományaiban találta meg, 
az utóbbi a kiszorítottság termékeként értékelte e kultúrát. (Kaschuba 2004, 
Szabó 1993, Niedermüller 1993, Bausinger 1995 125. o.) Értelmetlen és hiá- 
bavaló dolog a népi kultúrát, a paraszti életmódot az érintetlen folyamatos for- 
májaként elkülöníteni, inkább a mindenkori, történetileg változó mivoltjában 
kell leírni és megértetni. A falusi életmódokat teljes terjedelmükben, norma- 
rendszerünkkel együtt, társadalmi struktúrájuk specifikumában célszerű meg- 
ragadni. (Bausinger 1995) Hangsúlyozni kell a népparadoxon jelenségét is, a 
nép kifejezést (néptánc, népzene, népmese, népművészet) manapság már azon 
kulturális jelenségek megjelölésére használnak, amelyek vagy már nincsenek, 


vagy már nincs semmi közük a néphez. (Bausinger 1995) 


24 


Lényeges megújulásra szorul a szakma, a tantárgy háttérirodalma is. (De- 
mény 2008, Niedermüller 1992) A Magyar Néprajzi Lexikon (1977—1982) 
különösen elvi szócikkei megújítást követelnek, mert egy más korszak esz- 
mei lenyomatai lelhetők fel bennük. A Luca széke mintájára készült Magyar 
Néprajz sorozat kötetei is újragondolásra várnak, ugyanakkor öröm, hogy a 
világhálón ingyenesen elérhetőek. Ha a néprajz egy olyan múltbéli tudomány 
marad, amelynek szálai nem vezetnek el a jelenhez, probléma- megközelítése 
nem újul meg, és marketing tevékenysége is szerény marad, kétséges lesz 
iránta az érdeklődés, különösen a fiatalság körében. (Szabó 1993) 

A múzeumpedagógia és a skanzen kultúra sikere mutatja, hogy lehet — ha 
korlátozott mértékben is — érdeklődést kelteni a téma és a terület iránt. Az itt 
felhalmozott tapasztalatok birtokában kellene végiggondolni a néprajztudo- 
mány , eladhatóságának" kérdését. Ez nyilván nemcsak a tanulói motivációra 
hatna pozitívan, hanem a tantervi követelmények újragondolására is késztet. 
Fel kellene hagyni a tekintélyelvűségre építő érvelésekkel, mert az hosszú 


távon nem lehet hatásos. 

3. Múltkonstrukció; az emlékezet, a hagyomány és 


az örökség 


Az 1970-es évekig a történelemtudomány magabiztosan ült a múlttudo- 
mányok trónján. Ha voltak eltérő interpretációk a múlttal kapcsolatosan, — és 
miért ne lettek voltak —, azt elsősorban ideologikus okokkal, politikai érték- 
renddel és a különböző metodikákkal magyarázták. Aztán minden megvál- 
tozott. Megszaporodtak a kritikák, hol tudományfilozófia, hol az irodalom- 
elmélet, hol a nyelvfilozófia részéről. Elindult egy hosszú folyamat, amely 
során lényegesen átalakult a történettudomány önképe. A kérdéskört joggal 
nevezik a történetírás válságának is. Kétségtelen, ennyit a szakma sohasem 
foglalkozott magával, mint a nyolcvanas éveket követő évtizedekben. 
(Noirel, 2001) Másrészt, ha lassan is, de elfogadottá vált, hogy létezik a múlt- 
nak egy másik (re)konstrukciója, az emlékezet. 

Az antikvitás idején a történelem, (a história szó eredendően kutakodást je- 
lentett) részben a résztvevők, részben az utókor miatt az emlékezetre méltó 
események rögzítését jelentette. Az arisztotelészi retorika szabályai alapján fo- 
galmazták meg vele szemben az elvárásokat és a követelményeket, s retorikus 
jellege — minden ilyen jellegű kísérlet ellenére — a mai napig meg is maradt. 
(Rüsen 1999) Tudománnyá válása a 18-19. század fordulóján ment végbe, 
amikor a cartesianusok tudomány fogalma uralta az európai elitek és értelmi- 
ségiek gondolkodását. Míg a német területeken a historizmus, tőle nyugatra a 
pozitivizmus formálta a történelmi tudományosság szabályait, annak minden 
erényével és szemléletbeli korlátaival. A történelem, ha tetszik, ha nem, egy 
szöveg-értelmező tudomány lett, ahol a kódolás és dekódolások szemiotikai 
szabályai alapján születnek meg a tények, valamint a különböző narratívák, és 


ahol a történészek egyfajta kódfejtők és rejtjelezők lettek. (Lotman 2002) 

Az első világháború után az addigi történetírás erős politika- és elittörté- 
neti látásmódja miatt újabb és újabb személyek és irányzatok , lázadtak" fel. 
A jelenség elindított egy közeledési folyamatot a nomotetikus társadalomtu- 
dományok irányába, főként azok módszerei és tematikái iránt. Ezáltal nem- 
csak a múlt vizsgálata vált egyre teljesebbé, de a korábban csak írott forrás- 
bázisokra támaszkodó tudósok magatartása, érdeklődése is kibővült az 
anyagi kultúra, az archeológia adatai, valamint az ikonikus ábrázolásmódok 
iránt. Nagy divatja lett különösen a hatvanas évektől a kvantifikációnak. 

A posztmodernitás aztán a történetírásban 15 sok olyan elméleti problé- 
mára kérdezett rá (pl. mi a valóság, az objektivitás, a nyelv szerepe, stb.), 
amelyek addig nem képezték a történeti diskurzusok tárgyát. E disputák — 
amelyeknek csak az utóhangjai és következményei érkeztek meg Magyaror- 
szágra — eredménye az a konszenzus lett, hogy kaotikus és áttekinthetetlen 
múlt csak egy van, pontosabban volt, de történelem többféle is lehet. A múlt 
az, ami már nem létezik, de ami egy adott pillanatban valaha létezett, hogy 
amit ezen a címen megjelenítenek; az lehet (re)konstruálás, vagy magyarázat, 
esetleg interpretáció, netán reprezentáció (értelmezett valóság), hogy ponto- 
san mi is, ez továbbra is megosztja a historikusokat. Abban is kimutatható 
egyfajta közeledés, hogy a prezentizmusnak óriási szerepe van a történészek 
gondolkodásmódjában. (Hartog 2006) Egyesek ezt úgy fogalmazták meg (R. 
G. Collingwood, B. Croce, H. E. Carr), hogy a történelem a múlt és a (folya- 
matosan változó) jelen egyfajta párbeszédeként jön létre, és ezért is kell mó- 
dosulnia állandóan. (Carr 1993) 

A másik újdonságot az emlékezet , színrelépése" jelentette, ezzel kezdetét 
vette nemcsak az emlékezet tudományos emancipációja, de divatos kutatási 
tárggyá válása is. S ezekhez szorosan kapcsolódott a hagyományok vizsgá- 


lata is, amely sokáig, mint fölösleges zavaró elem szerepelt az európai tudo- 

mányok térképén, valamint ezekkel összefüggésben az örökség, a kulturális 
örökség/nemzeti örökség fogalmának a térnyerése. A kollektív emlékezet 
másik részterületeként szokták taglalni a történészek által megteremtett mo- 
dern történelmi tudatot. 

Az emlékezet problémájával már a 19. században is foglalkoztak bizonyos 
értelmiségi csoportok. Hol az orvostudomány (Paul Broca), hol a pszicholó- 
gia (F. Galton. S. Freund), hol a filozófia (Henri Bergson) oldaláról fogal- 
mazták meg álláspontjukat. Az emlékezet laboratóriumi kutatásának népsze- 
rűsége a kognitív pszichológiában a mai napig töretlen maradt. Az emléke- 
zés, és az emlékezet vagy ennek deficitjének a vizsgálata különösen a tanulás 
szempontjából kapott különös hangsúlyt. (Bartlett 1985, Baddeley 2001, 
Schacter 2001) ,, Az emberi emlékezet olyan rendszer, amely információ tá- 
rolására és előhívására jött létre. " (Baddeley 2001: 28). A szenzoros emlé- 
kezet részét képezi a vizuális és az auditoros információkat tároló emlékezet, 
amely a memóriarendszere segítségével felidézhető, feldolgozható és termé- 
szetesen manipulálható. A jelenség mechanizmusának feltárásában a neuro- 
lógia kiemelt szerepet játszik. Várhatóan sok érdekességgel és elmélettel 
gazdagítják továbbra is a tudományos ismereteket. 

Az egyéni emlékezet, mint a , múlt jelene" (Augustinus — Szent Ágoston) 
több elemében is más, mint a történetírás. Az emlékezet-elbeszélések három 
ponton térnek el alapjaiban a történelmi narratívától; az adatgyűjtés, doku- 
mentálás terén, magyarázó elemében és végül kompozíciójukban. Az emlé- 
kezettel rendelkező lét, egyben a jövőre is irányul. (Ricouer 1999) 

A 20. században több okból is felértékelődött az egyéni emlékezet sze- 
repe, ami részben a gazdagodó információhordozóknak és az írásbeliség szé- 
leskörűvé válásának köszönhető. Mind a memoárirodalmaknak, mind az 


, oral historynak" komoly kultusza alakult ki. (Károly 2007) Népszerűségét 

nemcsak annak köszönhette, hogy pontosítani, kiegészíteni tudta a hivatalos 
történelmi diskurzusokat, hanem hogy más aspektusból tudta elmesélni a tör- 
téneteket. Különösen ott alakult ki ennek nagy értéke és kultusza, ahol a reg- 
náló politikai elit érdekei felülírták a jelent és a múlt történeti eseményeit. 
Tudatosan elhallgatták, vagy brutálisan meghamisították a történelmi esemé- 
gyarázatként is szolgált bizonyos társadalmi csoportok és személyek szá- 
mára 

1968 kulturális sokkja számtalan dolgot átrendezett, a kapitalista haladás 
kétségessé vált, módosult az addigi időfelfogás, biztosnak tűnő dolgok kér- 
dőjeleződtek meg. Elkezdődött az emlékezetek kutatása, amely a nyolcvanas 
években teljesedett ki. 

Az egymástól függetlenül színre lépő szerzők (Jan Assmann, Yosef Ha- 
yim Yerushalmi, valamint Pierre Nora) ma már a műfaj klasszikusainak szá- 
mítanak. Gondolataik, elképzeléseik igazi tartós vitákat generáltak. Még ma 
sem nevezhetők konzisztens rendszernek a kollektív emlékezetről megfogal- 
mazottak. Három kulcsfogalom született meg ekkoriban, amik a mai közgon- 
dolkodást is meghatározzák; az emlékezet (vagy szerencsésebb talán akarat- 
lagos emlékezetről beszélni), másodszor az örökség, a kulturális örökség és 
végül a megemlékezés, az emlékezéspolitika. Mindhárom , kifejezéshez" egy 
negyedik kapcsolódott, az identitás kérdése. (Hartog 2006) 

Ahogy illik, megtaláltatott a kollektív emlékezet kutatásának őse is, akit 
addigra már elfelejtettek (sic!), Maurice Halbwachs — Henri Bergson tanít- 
ványa — a durkheimista szociológus személyében. Az induló Annales új 
szemléletű francia történelmi folyóirat szerkesztőségének egykori tagja a hú- 
szas évektől két évtizeden át buchenwaldi haláláig foglalkozott ezzel a jelen- 


séggel. 

Halbwachs alkotta meg az emlékezet tudományos fogalmát Az emlékezés 
társadalmi keretei című művében (1925). ,, Nem tudunk másképp emlékezni, 
mint hogy megtaláljuk a kollektív emlékezet keretei között a bennünket ér- 
deklődő múltbéli eseményeket. Egy emlék annál gazdagabb, minél nagyobb 
számú memóriakeret kereszteződésében tűnik fel — ezek ugyanis átfedik és 
részben tartalmazzák egymást. A felejtést e keretek vagy egy részük eltűnése 
magyarázza: ... De a felejtést vagy bizonyos emlékeink megváltozását az a 
tény is magyarázza, hogy emlékezetünk keretei egyik korszakról a másikra 
megváltoznak. A társadalom — a körülmények és az idő múlásának megfele- 
lően — különböző módon képzeli el a múltat: módosítja a konvenciót. Mivel 
minden tagja e konvencióra támaszkodik, ugyanabba az irányba hajlítja em- 
lékeit, amelyben a kollektív emlékezet fejlődik. " (Halbwachs, 1971:131) 

A francia szociológus szerint mindig az egyén emlékezik, de az emléke- 
zőképesség mégis kollektív produktum, (ennek a félreérthetőségére már egy- 
kori kollégája, Marc Bloch is felhívta a figyelmet), de ő kitartott az emléke- 
zés társadalmi meghatározottsága mellett, és bevezetve az emlékezés társa- 
dalmi keretének fogalmát. A történelem egységes, de szerinte az emlékezet 
mindig csoportfüggő: ahány csoport, annyi emlékezet. 

A kollektívumot az emlékezés és az emlékezet alanyának tartotta. Megal- 
kotta a csoportemlékezet és a nemzetemlékezet metaforába átváltó fogalmait. 
Az emlékezet szerinte a kommunikáció révén marad fenn, ha ez megszűnik, 


bekövetkezik a felejtés. 

Az emlékek jellemzői a konkrét időhöz, adott helyhez és meghatározott 
csoporthoz való kötődés, valamint a rekonstruktív jelleg, azaz sohasem az 
egész marad meg, hanem amit a vonatkozási keretek között képes konstru- 
álni. Az emlékezet nemcsak a múltat rekonstruálja, hanem a jelen és a jövő 
tapasztalásait is szervezi, éppen ezért termékeny előre és vissza 15. Markán- 
san elkülönítette az objektívnak vélt írott történelmet a kollektív emlékezet- 
től, mint társadalmi konstrukciótól, amely a régi és a modern társadalmakat 
strukturálta. A történelemmel összevetve hangsúlyozta, hogy míg az előbbi 
mindig kívülről szemléli a csoportokat, a megszakítottságra és a különbségre 
helyezve a hangsúlyt, és szükségszerűen tömörítő, addig a kollektív emléke- 
Zet a csoportokat belülről látja és a hasonlóságot és a folytonosságot tarja 
szem előtt. ,, A kollektív emlékezet csak egy bizonyos határig megy vissza a 
többé vagy kevésbé távoli múltba, attól füiggően, hogy milyen csoportról van 
szó. Azontúl már nem képes megragadni az eseményeket és személyeket. " 
(Halbwachs 2000: 416) A csoportok tartósságra törekednek, ezért még a vál- 
tozásokat is folyamatosságként élik át. 

Szerinte történelmi emlékezet nincs, csak közösségi emlékezet lehetséges. 
A történelem ott kezdődik, ahol megszűnik a hagyomány és elhalnak a cso- 
portemlékezetek. A francia szociológus szerint a múlt önmagában nem ma- 
rad fenn, az egyének emlékezetében a szavak a kollektív emlékezés előhívói. 
(Halbwachs 1971) A kérdés neurológiai vetületével kétségtelenül nem fog- 
lalkozott, de a múlt konstruktivista elképzelését szívesen átvették mások is. 
A múlt nem természetétől fogva létezik, hanem kulturálisan teremtődik meg. 

Jan Assmann — Maurice Halbwachs gondolatait kritikailag értelmezve — 
abból indult ki, hogy a múlt azáltal létezik, hogy az emberek kapcsolatba 
lépnek vele. A múltat az emlékezés rekonstruálja, a múlthoz való viszony 


más volt az emberiség különböző csoportjainál. A múlt nem tűnik el nyom- 

talanul, valamilyen lenyomatok formájában létezik, amelyek különböznek a 
jelentől. Hogy mi játszik ebben fontosabb szerepet a nyelv, a szövegek, vagy 
a tárgyak, esetleg más képi, ikonikus ábrázolások, az más kérdés. A kultúra 
konnektív (összekötő) struktúrája úgy kapcsolja a tegnapot a mához, hogy 
meghatározó emlékeket és élményeket őriz meg. A tovahaladó jelen időké- 
peit és történeteit magába zárva reményeket kelt a jövő iránt, miközben em- 
lékeket alapít. Összefűző és elkötelező hatását társadalmi és idődimenzióban 
fejti ki. Ami az egyes individuumokat , mi"-vé formálja az a közös tudás és 
elképzelés, amely egyrészt közös szabályokra és értékekre, másrészt a lakott 
tér múlt emlékeire támaszkodik. A konnektív struktúra alapelve az ismétlés. 
Minél szigorúbban követnek egy rendet, annál erősebb az ismétlés aspektusa, 
és minél nagyobb a szabadság, annál fontosabb a megjelenítés. A két pólus 
közti váltakozás szolgáltatja a dimanikát. A hagyományok írásba foglalásá- 
val következik be a , rituális koherenciáról" a , textuális koherenciára" való 
áttérés, ahol nem az utánzás és a megőrzés a lényeg, hanem az értelmezés és 
az emlékezés. A kánon az, ami az adott kultúra konnektív struktúráját igazán 
megerősíti, időtállóságát, valamint az invarianciát biztosítja. (Assmann 
1999) 

A társadalmak azáltal formálják önképüket és teszik folytonossá identitá- 
sukat, hogy különféle módon alakítják ki az emlékezés kultúráját, amelyek 
közül a mimetikus, a tárgyi, akommunikatív és a kulturális emlékezet a leg- 
fontosabb. 

A mimetikus emlékezet az emberi cselekvésre vonatkozik, amit sohasem 
lehet tökéletesen kodifikálni. A szokások, erkölcsök és cselekedetek jelentős 
része ezeken a hagyományokon alapszik és adatik tovább. Az ember által 
teremtett tárgyi világ nemcsak saját képét tükrözi, de a múltra, az ősökre is 


folyamatosan emlékeztet. A beszéd és kommunikáció teremtette kommuni- 

katív emlékezet a társas érintkezések termékeként valósul meg. A beszéd és 
a kommunikáció képességének a kifejlődése is interakciók terméke. Sok te- 
kintetben e három emlékezetforma kapcsolódik, fonódik egybe a mestersé- 
gesen teremtett kulturális emlékezet fogalmába, amelynek a fő rendező elve 
immáron az értelem lett. A kulturális emlékezet térhez és időhöz kötődik, a 
rítus, a ritualizált cselekedetek tagolják az időt, a térbeli kötődése tagolja a 
teret. A gazdagodó kommunikáció révén az információtárolás külső techni- 
kája vált szükségessé (az írás és más jelrendszerek), amelyek hosszútávon 
alapjaiban formálták át a társadalmakat: írásos kultúrákkal rendelkezőkre 
(, forró társadalmak") és szájgbhagyományozó közösségekre. 

Assmann munkájának középpontjába a kommunikatív és a kulturális em- 
lékezet fogalma és a köztük lévő azonosság és különbség vizsgálata került. 

Az előbbi a közelmúlt emlékeit öleli fel. Olyan emlékek halmazáról van 
szó, amit az ember kortársaival oszt meg, igazi 3-4 nemzedéki emlékezet, 
ami csoporthoz tapad, de vele együtt el is tünhet. 

A kulturális emlékezet mindig a múlt szilárd pontjaira irányul, ahol az 
szimbolikus alakzattá válik, és ezekbe kapaszkodik az emlékezés. Az emlé- 
kezés számít és nem a történelem: így válik valósággá, normatív és formatív 
erővé. A kulturális emlékezet tényszerű múltat képes emlékezetes múlttá, sőt 
mítosszá átalakítani. 

Míg a közösség tagjai egyenlően részesednek a kommunikatív emlékezet- 
ből, amely végig megtartja hétköznapi jellegét, addig a kulturális emlékezet- 
nél a részesedés nemcsak különböző, de bizonyos személyekhez kötött, ki- 
váltságos, terjedése ellenőrzött, egyfajta beavatottságot feltételez, mindig ün- 


nepi jellegű, ami alapítást igényel. 

Kommunikatív emlékezet 


Kulturális emlékezet 

alakul ki: köznapi káció: ünnep 
Közvetítő Eleven emlékezés az organi- ] Rögzített tárgyiasult 
csatornák kus emlékezőképesség révén, ! kifejezőeszközök: 
személyes tapasztalás és hagyományos szimboli- 

stb. megjelenítés 
Időszerkezet ] 80—-100 év, 3-4 nemzedék A mitikus ősidők 

a jelennel együtt halad tova 
Hordozók Aspecifikus: kortársi A hagyomány szako- 


emlékezetközösség 


sodott hordozói 


A kommunikatív ás a kulturális emlékezet különbözősége (Assman 1999: 56) 

Az emlékezet kialakításánál a tárolhatóság, az előhívhatóság és a közöl- 
hetőség, azaz más szóval költői megformáltság, rituális megjelenítés és kol- 
lektív részvétel kiemelt probléma, amelyeket az összejövetelek révén lehet 
megszerezni. A kulturális emlékezet a mindennapokon túli emlékezet része. 
Az írásbeliséggel nem rendelkező társadalmakban — sok tekintetben ilyennek 
tekinthetőek a honi népi társadalom bizonyos csoportjai is — személyes jelen- 
létre van szükség a kollektív emlékezetnél. Az őrizd meg és emlékezz szel- 
lemében az ünnepeknek kiemelt szerepük van. Az ünnep és a hétköznap ta- 
golja az emberi emlékezetet. A csak szóbeliséggel rendelkező társadalmak 
esetében a mnemotechnikáknak — a tárolókapacitás korlátozottsága miatt — 
más rendszere alakult ki, illetve működött, amelynek jelei fellelhetőek a ma- 
gyar népi kultúrában is. (Ong 2010) 

Pierre Nora francia történésznél is megjelent a kollektív emlékezet 
halbwachs-i fogalma, de komoly kritikával fogadta elődje elképzeléseit. A 
Nora szerkesztésében megjelenő Les lieux de memoire, Az emlékezet helyei 
című hét kötetes mű, több mint százharminc tanulmánya új szemlélet jegyé- 
ben tárgyalta Franciaország történetét (1984—1993). A grandiózus vállalko- 
zás idővel az emlékezetről vallott koncepciója révén vált híressé. 

A francia történész először is nyomatékosította az emlékezet és a történe- 
lem közti eltéréseket, különbséget tett történelem és emlékezet között: az 
előbbi az esemény lecsapódási pontja, míg az utóbbi az azt értelmező szel- 
lemi tevékenység. A történelem a hagyomány iránt lényegéből fakadóan kri- 


tikus diskurzusokat teremtett. 

Élet, melyet élő csoportok hordoz- . I Rekonstrukciója annak, 
nak, így folyamatosan fejlődik ami már nincs 

Az emlékezet szentsége ágyazza Prózaivá teszi a múltat 

Emlékezet és a közösség viszonya, 

Abszolút Viszonylagos 


Az emlékezet és a történelem különbözősége P. Nora alapján (Nora 2010. 14-15) 

Nora szerint többféle emlékezet volt és a történelem, még a tudományos 
történetírás is ezek hatása alatt formálódott. Szerinte ma már csak helyei van- 
nak az emlékezetnek, mivel a valódi közegei, azok a közösségek, amelyek a 
folyamatosságot jelentették (az emlékezetközösségek) eltüntek. Manapság 
ami van, az csak ennek az illúziója, nem több mint maradvány, szerinte ebben 
áll az igazi fordulópont. Nemcsak az emlékezetközösségek szüntek meg, mint 
például a parasztság, de vége mindannak is, ami biztosította az emlékezetek 
megőrzését, vagy továbbadását. Erodálódott a család, az egyház, az iskola, 
vagy az állam szerepe is, azok az intézmények, amelyek e közösségeket for- 
málták. Azok az emlékezet-ideológiák is visszaszorultak, amelyek eddig 
megmondták, hogy mit is kell a múltból átvenni/átvinni a jövőbe. A folyamat 
az emlékezés individualizációja felé indult el. ,, Kötelesség tehát az emlékezés 
— írja Nora —, ám nekem kell emlékeznem, és én emlékezem. Az emlékezet tör- 
téneti átalakulásának az ára a személyes pszichológia felé való végleges for- 
dulat — ez a fordulat a falusi világ összeomlásával érkezett el. " (Nora 1999) 
A hagyományos archívumok (főúri, egyházi, állami) szerepe is átértékelődött, 
létrejöttek az emlékezet- és információrögzítésre kiváló magánarchívumok 
kavalkádjai, az emlékezés személyessé és egyben parancsszetűvé vált. 

A kollektív emlékezetnek a primitív, archaikus társadalmakban volt az 
igazi territóriuma, de manapság — s ez egyik fő tétele — a történelem minden- 
hová betört és felszámolta ezt a fajta emlékezetet. ,, Mindaz, amit ma emlé- 
kezetnek nevezünk, — írja a francia történész — tulajdonképpen nem emléke- 
zet, hanem már történelem. Mindazt, amit az emlékezet fellángolásának ne- 
vezünk, az valójában a történelem tüzében való végleges eltűnése. ... Az em- 
lékezet történelemmé való átalakulása minden közösséget arra kötelezett, 
hogy saját történetének újjáélesztése révén újradefiniálhatja identitását." 


(Nora 1999 147—149) 

Ami ezek helyébe lépett az az emlékezet helyei, a Les lieux de memoirre. 
Ha lenne emlékezet, nem lenne szükség emlékezethelyre. Az emlékezet he- 
lyei kifejezés idővel felhívó jellege miatt szemiotizálódott, és kiindulópontja 
lett számtalan emlékezettel foglalkozó diskurzusnak. (Nora 1999) 

A modern politikai rendszerekben az emlékezet eltűnése ment végbe. 
Nincs az emlékezetnek környezete, ma már csak helyei vannak, mivel nin- 
csenek már valódi közegei. Az emlékezethely összekötő kapoccsá vált, ami 
nem magától értetődő, spontán termék, hanem konstrukció, amit folyamato- 
san rekonstruálni kell. Az emlékezet helyei természetesek és mesterségesek, 
a helyek anyagi, szimbolikus és funkcionális szereppel rendelkezzenek. 
Mindhárom együttes létezése adja a lényeget, bár nem kell, hogy azonos 
súllyal szerepeljenek, így lehet akár egy fogalom (pl. generáció), egy tárgy, 
akár egy könyv is az emlékezet helye. (Maga az említett mű is pár év után 
emlékezethellyé vált, de szerinte csak abban az esetben, ha szándékukban állt 
az emlékezetet átalakítani.) Az emlékezethelyeket a történelem és az emlé- 
kezet interakciója hozza létre. Az emlékezethelyek külső megjelenési for- 
mája az információs dokumentumokat tároló archívumok (könyvtárak, mú- 
zeumok divatja) elburjánzása. (A levéltári emlékezet a nyom pontosságára 
épül, valójában egy anyagi raktár nagyszabású és szédítő létrehozását neve- 
zik emlékezetnek.) Hangsúlyozza a közvetlen emlékezettel szembenálló köz- 
vetett emlékezetet, ami archiváló, dokumentáló jellegű, a társadalom ezekre 
ruházza az emlékezés feladatát. 

A ma emlékezete nem azonos a tegnap emlékezetével, a francia történész- 
nél ,, az emlékezet nem az, amit az áhított jövő előkészítése érdekében meg 
kell a múltból őrizni, hanem az, ami a jelent önmaga szemében jelenné vál- 


toztatja." (Hartog 2006 126). A múlt nem egy kapott valami, hanem a poli- 

tikai-kulturális és esztétikai konszenzusnak megfelelően magunk is folyama- 
tosan alakítjuk azt. A történelem, bár kritikus szellem folytán a spontán em- 
lékezet ellen dolgozik, mégis a két dolog folyamatosan keveredik. 

Nora a francia történelmi példa alapján a nemzeti emlékezet négy típusát 
különböztette meg. Az első a feudális modellnek felelt meg, ezt királyi em- 
lékezetnek nevezte. A második típust az ún. állam-emlékezet jelentette a 
tel. A harmadik a nemzet-emlékezetnek felel meg, amikor a nemzet először 
tekintett önmagára úgy, ahogy szerette volna magát látni. A nemzet egységes 
tervként jelent meg és létrejöttek azok az intézmények, amelyek szervezett 
formában hivatottak az emlékezet megőrzésére. A negyediket citoyen-emlé- 
kezetnek nevezte el, a tömegek emlékezetének, amely a leszivárgó technikák 
révén őrizte meg az emlékezetet. A tudomány, az utcanevek, az emléktáblák, 
az , állampolgár-emlékezet" létrehozta a nemzet jegyében megbékélt társa- 
dalom és állam meghaladhatatlannak tűnő szintézisét. A nemzeti identitás 
kialakításának mindig egy-egy nagy pillanatához kapcsolódott. (Nora 2010) 
Az emlékezet ma már sok mindent jelent a teljes egészükben vagy félig tu- 
datosult emlékeket, hagyományokat, viselkedési és beszédmódokat, szoká- 
sokat és erkölcsöket. Az eltünt emlékezetközösség helyét Pirre Noránál az 
emlékezethelyei váltották fel, hogy a megindult emlékezet-lavina hol és ho- 
gyan ér célba, az ma még nem igazán látható, miként az sem, hogy a Nora 
által vázolt tipológiák mennyire feleltethetőek meg más államok, nemzetek, 
etnikumok átalakulás történetével. 

Az 1980-as nyolcvanas évektől az említett művek és Yosef Hayim 
Yerushalmi előadássorozata a zsidó emlékezet természetéről (Yerushalmi 


2000), nemcsak az emlékezet és a történetírás véget nem érő vitáját indította 


el, hanem jelentősen kitágította az emlékezet fogalmát is. A sokszínű értel- 
mezés partalansággal párosult. A konjunktúra hátterében generációs váltások 
éppúgy meghúzódhattak, mint gazdasági eredmények, problémák, valamint 
a jövővel kapcsolatos bizonytalanságok és félelmek. Az utóbbi sokakban 
felerősítette a szentimentális nosztalgiát. Bár az sem kizárt — Pierre Nora 
szerint —, hogy azért esik annyi szó az emlékezetről, mert már nincs, helyette 
a külső formák szaporodnak: az emlékezethelyek. 

A kollektív emlékezet fel- és kihasználásának legismertebb formája az 
emlékezetpolitika, amely sem célját, sem módszerét illetően nem azonos a 
történeti kutatással, illetve diskurzusokkal. A kollektív emlékezet nem ál- 
landó és változatlan, hogy mi kerüljön bele, illetve mi vesszen el belőle, azt 
szabályozza az emlékezetpolitika. A hangsúlyt inkább az előbbire helyezi, 
amire kell, illetve szabad emlékezni. A társadalmi elit és a különböző cso- 
portok elképzelése nagyon is eltérő a kollektív emlékezettől. Gyakori, hogy 
a politikai átmenetek időszakában, a közösségek önmeghatározásában, a jö- 
vőképek körvonalazásában a kollektív emlékezet meghatározó szerepet kap. 
A kollektív emlékezet célja, hogy a közösség (pl. nemzet) tagjai közös tudás- 
sal és jelentéstartalommal rendelkezzenek múltjukról, és bizonyos esemé- 
nyekről, a hozzájuk kapcsolódó személyekről, földrajzi helyekről, fogalmak- 
ról és szimbólumokról. (Egry 2010) 

Az emlékezetpolitika a történettudomány eredményeiből szabadon, néha 
önkényesen válogat, sőt nem egy esetben a politika önálló megrendelésére 
cselekszik. A vezető elitek jelölik ki a politikai évfordulókat, biztosítják a 
szükséges anyagi erőforrásokat, jóváhagyásukkal hozzák létre az emlékeze- 
tet szolgáló építményeket, , emléknapokat", ezzel tematizálják a közbesze- 


det és meghatározták a közvélemény gondolkodásmódját a múltról, megha- 

tározva az ünnepek rítusát. Ehhez szívesebben használják fel az egyéni em- 
lékezet anyagait, mint a sokszor kétséges és töredékes hivatalos történeti 
narratívákat, így formálva a csoportemlékezetet nemzet-emlékezetté. A po- 
litikusok szívesebben beszélnek a múltról, mint a jövőről, felhasználva 
mindazokat a lehetőségeket, amelyeket a történelem mint veszélyes üzem 
kínál számukra. Erről már a két világháború között Paul Valery francia költő 
és esszéíró is vészjóslóan írt: ,, Az értelem vegykonyhájában soha nem kép- 
ződött a Történelemnél veszélyesebb vegyület. Jellemzői ismertek. Álmodo- 
zásra késztet, megszédíti a népeket, és békeidőben sem hagyja nyugton őket, 
meghamisítja emlékeiket, veszedelmesen érzékennyé tesz, beforratlanul 
tartja a régi sebeket, nagyzási és üldözési mániához vezet, a nemzeteket pe- 
dig keserűvé, hiúvá, elviselhetetlenné és felfuvalkodottá teszi." (Valery 
2004:23.) 

Az emlékezetpolitika veszélye abban van, hogy a történelmet és a kollek- 
tív emlékezetet a politika játékszerévé teszi, nagyobb hatással tud lenni az 
emberek/diákok szemléletére, gondolkodásmódjára, mint a tudomány racio- 
nális diskurzusra épülő, támaszkodó oktatási rendszere. A politikusokban 
erős a szimbolikus politizálás képessége, ami mindig komoly hatással van a 
befogadókra. Állításaik nem igényelnek különösebb tudományos igazoláso- 
kat, érveléseket, bizonyításokat. 

Egyfajta használható múlt teremtése zajlik az emlékezetpolitika jelszava 
alatt, és ehhez kétségtelenül jó muníciót ad a történelmi prezentizmusban 
rejlő veszély. A használható múlt megalkotásával nemcsak a historizáló le- 
gitimáció és az ideologizáltság érhető tetten, hanem a szövegek feletti ellen- 
őrzés szándéka is. (Pataki 2011) A modern tömegtársadalmakban a kollektív 


emlékezet aktuális hangszerelése mindig magán viseli a politikai értékrende- 

ket és a historizálást. A kollektív emlékezet, amelynek érzelmi-indulati fű- 
töttsége, érvelő ereje jól ismert, funkcionális dualizmussal bír: az egyéniben 
a pontosságot hivatott szolgálni, a kollektív elemének pedig identitásteremtő 
szerepe van. 

A szociálpszichológiai kutatások révén jól ismertek az emlékeztetés mű- 
lékeztetések, a sztereotípiák, a sematizáló tendenciák, és a meghatározó nyel- 
vi klisék folyamatos alkalmazása. A modern társadalmak folyamatos versen- 
gése folyik a politika szimbolikus világában is, az egyenruhától a nyelvhasz- 
nálatig. A kollektív emlékezet szimbolikus kiterjesztése két irányban haladt, 
egyrészt tabukat, tilalmakat oldott fel (pl. rehabilitált), másrészt új szimbólu- 
mokat teremtett. Az emlékezetpolitika gyakran él a kontextusfosztás és az 
elszigetelés jelenségével éppúgy, mint az érzelmi világkép és gondolkodás- 
mód megteremtésével, valamint a kollektív felejtés , működtetésével". (Pa- 
taki 2011) 

Az identitáspolitikák következményeként a tömegmédiumok jóvoltából 
úgy tűnik, a múlt politikai felhasználhatóságának folyamata feltartóztathatat- 
lan, mi több, a public history megszületésével, (amit applied history-nak, 
azaz alkalmazott történelemnek is nevezhetnénk) még nagyobb veszély le- 
selkedik a történelmi tudat formálásra. E folyamatban olyan hivatásos törté- 
nészek vesznek részt, akik tudásukat és képességeiket rendkívül változatos 
célból, (legyenek azok egyéni karrier, vagy céges megrendelések, állami 
instrukcióik) a napi politika szolgálatába állítják és képesek a tudomány 
nyelvén, de a kritikai szabályait félretéve más érdekek szolgálatába állítani. 


(Gyáni 2010) 


42 
A hagyomány és a kulturális örökség 


A tudósok és az értelmiségiek által hosszú ideig lenézett dolognak számí- 
tott a hagyomány, amit gyakran azonosítottak a tudatlansággal, netán az 
ancime regime-k értékeihez való ragaszkodással. Ez alapjaiban ellentmondott 
a felvilágosodás — évszázadokig meghatározó — haladás szellemével, a racio- 
nalitással és a folyton gyarapodó tudományos ismeretekkel. A felvilágosodás- 
tól örököltük a hagyománnyal kapcsolatos szkeptikus magatartásunkat épp- 
úgy, mint a folyton újat generáló, innovatív tevékenységünket és azt a hitet, 
hogy a modern társadalmak a hagyománynélküliség felé tartanak. A társada- 
lomtudósok történelmi, társadalmi tényezőkre, erőkre hivatkoztak az esemé- 
nyek magyarázata kapcsán, és nem a hagyományra, holott tudták, hogy a ha- 
gyományok hálójában élnek még a racionális emberek is. 

A traditio a római jogban a magántulajdon átruházásának az egyik módja 
volt, míg a traditum szó eredeti jelentése valami, amit a múlt a jelennek átad. 
, A hagyomány a jelenben élő múlt, —írta Edward Shils — amely legalább any- 
nyira a jelen része, mint bármely újdonság." (Shils, 1987:32). Ez arra utal, 
hogy eltérően a történelemtől, amely hangsúlyozottan szétválasztotta a múl- 
tat a jelentől, és csak az előzővel kívánt foglalkozni, a hagyományban ez 
nemcsak nem válik szét/el, hanem mindig a jelenből rekonstruálja azt, és a 
múlttal kíván azonosulni. (Gyáni, 2008) 

, A hagyomány ... magában foglalhat tárgyakat, különböző eszméket, em- 
berekről és eseményekről alkotott képeket, gyakorlatot és intézményeket. ... A 
hagyomány tartalmazza mindazt, amivel egy adott társadalom rendelkezik, és 
ami már akkor is létezett, amikor a jelenlegi tulajdonosai átvették, nem kizá- 
rólag a külső világ természeti folyamatainak produktumai ezek, de nem is csu- 


pán az ökológiai és fiziológiai kényszerűség eredményei. " (Shils, 1987:31) 


A hagyomány az, ,, amit a múltban alkottak, gyakoroltak vagy hittek, vagy 
amiről úgy véljük, hogy a múltban alkották, gyakorolták vagy hitték ... abból 
a meggondolásból is el lehet fogadni, hogy ez az egyedüli olyan értelmes 
dolog, amiben hinni lehet, illetve, amit csinálni érdemes. " (Shils 1987:32) A 
hagyományt kapjuk, őrizzük, fenntartjuk és továbbadjuk. Mindig relatív, 
mert ki van téve a fokozatos módosulás lehetőségének. A hagyomány gyak- 
ran úgy változik, hogy akik benne vannak, azok ezt nem is érzékelik, mások 
által is elfogadott mintákat, normákat adnak át. A lényeg az azonosságérzet, 
annak ellenére, hogy lassan változik ez. Esszenciális eleme az időbeli tartós- 
sága, több generáción keresztüli megmaradása, s erre a lassan változó közös- 
ségek jó feltételeket biztosítottak. , 4 hagyomány jóval több mint hasonló 
eszmék, gyakorlatok, intézmények és alkotások meghatározott gyakoriságú 
ismétlődése az egymást követő generációkban. Az ismétlődés a megjelenítés 
normatív hatásának — esetenként a normatív szándékának — köszönhető, és 
annak, hogy az adott hagyományt normatívnak fogadják el. A normatív át- 
adás köti össze a jelen és a múlt generációit egy közös társadalmi szervezet- 
ben." (Shils 1987:49) A hagyomány normatív jellege az a tehetetlenségi erő, 
amely egy társadalmat egy adott formában megőriz. Bizonyos hagyományo- 
kat tudattalanul folytatnak, és adnak tovább, ezt lappangó vagy 
protokanonikus hagyománynak is nevezik, amelyek egy része kánonná vál- 
hat veszélyeztetése esetén. ,, 4 kánon fogalmán a tradíciónak azt a formáját 
értjük, amely tartalmilag a legnagyobb fokú kötelező erővel, formailag pedig 
a legnagyobb mérvű rögzítettséggel bír. Sem hozzátenni, sem elvenni belőle 


nem szabad." (Assmann, 1999:103.) 

A hagyományok másik csoportját az ún. teremtett hagyományok jelentik, 
ezekre a helyzetekre használták Eric Hobsbawn angol történész barátai a ha- 
gyományok feltalálása kifejezést (Hobsbawn, 1987. Tordai, 1993) hangsú- 
lyozván, hogy a korábban meglévő lappangó, , élettelen" hagyományokra 
épültek rá. Ami miatt tömegessé vált ez a 19. század utolsó harmadában az a 
politikai bizonytalanság, így kívánták stabilizálni a megbomlott társadalmi 
struktúrákat, biztosítani a szükséges szociális kohéziót és identitást. A tö- 
megtermelést folytatták hivatalosan is, amit néha politikai hagyomány-te- 
remtésnek is neveztek, és folytatták társadalmilag is, azaz civil szervezetek 
révén. E folyamatban mintaadó jelleggel a harmadik francia köztársaság, va- 
lamint a bismarki Németország járt az élen. (Hobsbawn 1987) 

A tradíció fogalma nem korlátozható a teljesen töretlen folyamatos ha- 
gyományra. A német Max Frisch szerint a tradíció lényegében ,, nem más, 
mint kockára tenni magunkat korunk feladatain azzal a bátorsággal, ahogy 
az elődök ezt saját korukkal szemben megtették. " (Idézi Bausinger 1995:105) 
Egyes kutatók szerint két látszólag eltérő mechanizmus működik, új elemek 
beépítése és a régi struktúrák megőrzése, s ezek egyensúlya. A korszakon- 
kénti változó dinamika az, ami a hagyomány működésének legfontosabb jel- 
lemzője. Amikor az egyiket a másik rovására túl- vagy visszafejlesztik, akkor 
fennáll a veszélye, hogy megbomlik az egyensúly, és a kultúra megmereve- 
dik, vagy éppen ellenkezőleg, elemeire esik szét és elveszti folyamatosságát. 
Pedig éppen a folyamatosság biztosítása az, ami a tradíció egyik legfonto- 
sabb funkciója. (Hoppál 2002) 

Az ember nemcsak a közvetlen generáció tapasztalatait képes befogadni, 
hanem rendelkezik azzal képességgel is, hogy a történelem felé fordulva 


visszatekintsen. A tradicionalizmus csaknem valamennyi fajtája számára 

nem annyira a tegnap megőrzése a feladat, mint inkább lemondás a tegnapról, 
a régebbi, a történelmi, a megalapozottabb javára. (Bausinger 1995) 

A magyar közgondolkodásban szokás a népi kultúrát azonosítani a hagyo- 
mánnyal, ott ahol a megszakítatlan folyamatosság nem áll fenn, ott előszere- 
tettel a mítoszépítés lép a helyébe. (Szabó, 1993) 

Az örökség szó klasszikus értelemben a birtokolt javak archetípusa, ami 
az 1970-es években lényeges jelentésbővülésen ment át. Előbb az ökológia 
terjesztette ki a fogalom határait, majd a közgazdaságtan, végül egy sajátos 
kulturális jelentéstartalommal bővült. (Az UNESCO 1972-ben fogadta el A 
kulturális és természeti világörökség védelméről szóló egyezményt.) Színre- 
lépése szoros összefüggésben volt az európai nemzeti önidentifikációk gya- 
korlatának módosulásával. A kulturális örökség fogalma szorosan kötődik 
mind az emlékezethez, mint az identitáshoz. 

A nap, mint nap használt fogalom: mára már elméletként, jogalkotási 
problémaként, politikai gyakorlatként és társadalmi recepcióként is értelmez- 
hető. (Erdősi 2000) Szinterei is megsokasodtak, négyfokozatúvá váltak: he- 
lyi-lokális, nemzeti, kontinentális és világ. 

A nemzeti örökség fogalmát a szakirodalom a francia Édouar Pommierig 
vezeti vissza, aki 1790 őszén használta először a nemzeti örökség fogalmát 
felhívva a figyelmet a tárgyakra, az értékekre, nehogy a nép sorozatos pusz- 
tításának és rombolásának áldozatává váljanak. A 20. század elején a bécsi 
Alois Riegl hangsúlyozta az épített környezet megőrzésének a szükségessé- 
gét. Nyomatékot adva ama elképzelésének, hogy a reneszánsszal született 
meg a történeti műemlékek fogalma. A történeti örökség lényege a generá- 


ciók munkáinak, értékeinek egymásra rakodottságában van. 

A francia földről elindult kulturális örökség kifejezés hátterében ereden- 
dően a megosztott nemzet , egyesítése" húzódott meg, a közös nevező meg- 
találása. A harmadik köztársasággal meginduló világi, nemzeti színű repub- 
likánus örökséggel szemben mindig állt egy monarchista tradíció 15 a norma- 
adó elitekben. Sem a hagyományos intézmények és rajtuk keresztül a föld és 
éghajlati viszonyokban edzett közösség tagjait átható nemzeti szellemiség, 
sem a természeti környezet által determinált nemzeti karaktert preferáló el- 
méletek nem vezettek el a 20. század közepéig a közös nevező megtalálásá- 
hoz, s ez a szerep a kulturális örökségre hárult. (Pomian 2004) A kulturális 
örökség híd-fogalmáról és összekötő kapocs szerepéről Pierre Nora történész 
így írt: , mintha Franciaország már nem olyan történelem lenne, amely meg- 
oszt bennünket, hanem kultúrává válna, amely összeköt. "(Idézi: Hartog 
2000:18) 

Magyarországon a nemzeti kultúra, mint kulturális örökség jelenik meg 
és nem mint társadalmi praxis. A rendszerváltó országokban a kulturális 
örökség jelenléte bizonyos politikai értékrendet képviselők esetében nem be- 


folyásolja a kirekesztő nemzet felfogás folyamatos jelenlétét. 


Az identitás 


Az említett jelenségek — kollektív emlékezet, hagyomány, örökség — hát- 
terében ugyanazon kulcsfogalom húzódik meg: az identitásé, vagy pontosab- 
ban identitáspolitikáké. 

Az identitás eredeti jelentése szerint az individuum önazonossága, az 
önmagunkról kialakított öntudatlan kép tudatosulását jelenti. Hosszú út ve- 
zetett az emberiség történetében a személytől az Én-ig, az erkölcsi entitá- 


son át a pszichológiai, gondolkodó, cselekvő lényig. (Gyáni 2013) A kife- 

jezés társadalomtudományi karrierje Erik Eriksonnak köszönhető, az ötve- 
nes évek végén megteremtett fejlődés-lélektani fogalma nagy pályaívet fu- 
tott be (Erikson, 1991). Bár a szociálpszichológus is hangsúlyozta az ego 
szociális identitását, de igazán a hatvanas évekbeli amerikai szociológia 
adott új jelentéstartalmat a fogalomnak, különösen a referenciacsoport-el- 
mélet és az interakcionizmus révén. (Stachel 2007) Idővel minden kollek- 
tív tudatformára és történelmi korra kiterjesztették a használatát, ezért erő- 
sen inflálódott. A hetvenes évektől pedig már roppant flexibilisnek mutat- 
kozó divatfogalmává vált. Sokan szkeptikusan viszonyultak az amorf, és 
sok mindenre használt kifejezéshez, mások általános tudományos alapér- 
tékként tekintettek rá. ,, Az identitás kétségtelenül divatos fogalom; de a 
nyelvi divatok — legyenek azok akár tudományos nyelv divatjai — nem vé- 
letlenül alakultak ki. Az identitásról azért beszélnek annyit, mert problé- 
mává vált. A fogalom — bár a konnotációk részben eltérnek egymástól — a 
rend és a biztonság momentumát testesítik meg a változások közepette; sa- 
játos vonzereje azonban abban rejlik, hogy voltaképpen nem a merevség 
vagy a megkövesedés jelentését közvetíti, hanem viszonylag rugalmasan 
szemlél valami változó körülmények között létrejött, mégis maradandó dol- 
got." Vélekedett a kérdésről Hermann Bausinger. (Idézi: Kaschuba, 
2004:114.) 

Az identitásnak túl sok jelentéstartalma alakult ki, a társadalomtudományi 
kutatók továbbra is más-más mozzanatra helyezik a hangsúlyokat. Manapság 
inkább a gyenge identitásfogalom használata a gyakoribb, ami azt érzékelteti, 
hogy az identitáskonstrukciók sokfélék, instabilak és változékonyak. Hatás- 
mechanizmusukat tekintve inkább a fragmentáltságában van az ereje, s ez a 
döntő mind az egyének, mind a közösségek számára. Az idea általános jelen- 


téstartalmától való eltávolodásának egyik metódusa az, hogy új fogalmak 

megalkotásával kísérleteznek a társadalomtudósok (pl. identifikáció), vagy 
jelzős szerkezetben használják a kifejezést (kulturális, legitimáló, rezisztens, 
vagy projektidentitás). (Castells, 2006) 

A legtöbb szerző hangsúlyozza az öntudatlan kép tudatosítását mind 
egyéni, mind kollektív tekintetben. Csak annyiban vagyok személy, ameny- 
nyiben annak érzem és tudom magam, és a csoport is annyiban az, amennyi- 
ben önmagát ilyen keretek között képzeli el (pl. törzs, nép, etnikum). (Ass- 
mann, 1999) 

A két kategória között sajátos paradoxon húzódik meg. Az egyik, az én 
kívülről befelé , növekszik". Saját csoportjainak interakciós és kommuniká- 
ciós mintáiban és önelképzelésében való részesedése által épül fel az egyén, 
tehát elsőbbséget élvez az egyén , Én" azonosságával szemben, vagyis az 
identitás társadalmi , szociógén" jelenség. Másrészt nem létezik kollektív 
identitás, vagyis , Mi" azonosság a , Mi-t" alkotó egyéneken kívül. A rész és 
az egész függvényeként alakul és változik folyamatosan. A kettő együttesen 
adja a jelentéstartalom lényegét. 

Az , Én" identitás két elemből épül fel, a pótolhatatlanság és az összeté- 
veszthetetlenségről bíró egyéni, illetve a személyes identitásból. Az egyéni 
identitás a létezéssel, a testszerűséggel és alapszükségletekkel kapcsolatos, 
míg a személyes identitás kommunikációra és interakciókra épül, és a társa- 
dalmi ismertségre és besorolhatóságára vonatkozik. Az , Én-azonosság" 
mindkét vetülete , szociógén", azaz társalmilag és kulturálisan meghatáro- 
zott. Mind az individualizáció, mind a szocializáció kulturálisan kiépített pá- 
lyán halad. Az identitás formálódását az adott kultúra és korszak nyelvezete 
és képzeletvilága befolyásolja, értékei és normái sajátos módon formálják az 
egyént. Mindenfajta identitás az , Én-azonosság? is, társadalmi konstrukció 


lévén kulturális identitás. Az , Én", identitások hálójából épül fel. 

A kollektív identitáson azt a képet értik, amit a csoport önmagáról fest. A 
kollektív identitás feltételezi a benne résztvevők azonosulását, ami csak any- 
nyiban létezik, amennyiben ők hitet tesznek mellette. Összetartó ereje is attól 
függ, hogy mennyire él a csoporttagok tudatában, mennyiben képes ez moti- 
válni a cselekedeteiket és a gondolkodásukat. A társadalmaknak önmeghatá- 
rozása miatt van szükségük a múltra, egy nemzet akkor él, ha eleven a múltja. 

A társadalmi hovatartozás tudatát kollektív identitásnak nevezzük. Sok 
kulturális alakulathoz tartozunk, amelyek egyébiránt polimorfak, többszóla- 
múak. Az identitásnak erős szimbolikus megjelenési formái vannak. A rítu- 
sok arra valók, hogy elevenen tartsák a csoportoknak az identitásrendszerét. 
A kollektív identitások terén meghatározó és fontos szerepet kap a rögzítés 
technikája, a mnemotechnika, a közforgalomban tartás rendszere (nyomtatás, 
modern médiumok) és a hagyományhoz kapcsolódó rítusok, kanonizáció és 
dekanonizáció szisztémája. (Assmann 1999) 

Az identitás társadalmi létrehozása mindig olyan környezetben történik, 
ahol jól kitapinthatóak a hatalmi viszonyok is. Az, hogy milyen kollektív 
identitáspolitikák (nemzet, etnikum, helyi közösségek, stb.) alakulnak/ala- 
kultak ki, épülnek fel/ki az általánosan, elvi síkon nehezen meghatározható 
és történelmileg is roppant változó. Az sem képezi vita tárgyát, hogy ez ese- 
tekben nemcsak a hatalmi viszonyok folyamatos elemzését kell szem előtt 


tartani, hanem a kultúra folyton változó bonyolult szerkezetét is. 

